**Nota informativă**

Scopul proiectului Hotărîrii Guvernului privind modificarea și completarea Hotărîrii Guvernului nr.1599 din 13.12.2002 cu privire la regulile de origine a mărfurilor, este de a exclude neclarități și interpretările echivoce aferente operaţiunile care sunt considerate minime şi nu satisfac criteriile prelucrării suficiente, pentru mărfurilor cu statut de produse în zona economică liberă (ZEL).

Astfel, în vederea asigurării implementării conforme a prevederilor art.24 alin.(4) al Legii 1380 din 20.11.1997 cu privire la tariful vamal, în partea ce vizează acțiunile ce nu corespund criteriilor prelucrării suficiente a mărfii, se propune completarea Hotărîrii Guvernului nr.1599 din 13.12.2002 cu noțiunea de „simple”.

Prin urmare, conform prevederilor proiectului Hotărârii Guvernului, operațiunile sunt considerate „simple” atunci când nu sunt necesare performanțe speciale, nici mașini, aparate sau instrumente special produse sau instalate pentru aceste operațiuni.

Totodată, în vederea asigurării implementării conforme a prevederilor art. 7 alin. (41) – (43) din Legea nr.440-XV din 27 iulie 2001 cu privire la zonele economice libere, precum și în vederea aplicării unui mecanism corect la determinarea și atribuirea statutului de mărfuri produse în zona economică liberă, aplicarea facilităților vamale și fiscale pentru mărfurile respective se va efectua la întrunirea cerințelor prevăzute de pct.162, pct.163, pct.164, pct.165, pct.166 din Regulamentul cu privire la regulile de origine a mărfurilor.

Aceste modificări vor contribui la concretizarea procedurii de stabilire a statului de mărfuri produse în ZEL, și respectiv la acordarea argumentată a facilităților vamale și fiscale.

Sub aspect financiar, menționăm că implementarea proiectului în cauză nu necesită alocarea unor sume băneşti suplimentare din contul bugetului de stat.

 Totodată, aprobarea proiectului respectiv va avea un impact benefic asupra încasărilor la bugetul de stat, care la moment nu poate fi cuantificat.

Reieșind din cele relatate supra, propunem susţinerea promovării proiectului Hotărîrii Guvernului cu privire la modificarea și completarea Hotărîrii Guvernului nr.1599 din 13.12.2002 cu privire la regulile de origine a mărfurilor.

**SECRETAR DE STAT Veronica SIREȚEANU**